钦定古今图书集成/明伦汇编/宫闱典/第130卷 > 王仁睿
## 钦定古今图书集成/明伦汇编/宫闱典/第130卷 > 王仁睿

按《宋史宦者传》：“仁睿，不知何许人。年十馀岁，事太宗
于晋邸，服勤左右，甚淳谨。及即位，宣传指挥，颇称旨。

遣太医诊视。卒，年四十一。特赠内侍省内侍。”国朝以
来，内侍都知、押班不领他职，淳化、至道后皆内殿崇
班以上兼充，多至诸司使，有领观察使者，没皆有赠
官，官给葬事。旧制，内侍人许养一子，以充继嗣。开宝
四年，以其争财起讼，诏“自今满三十无养父者，始听
养子，仍以其名上宣徽院，违者准前诏抵死。”咸平中，
徐志通为温、台等州巡检，坐取李欢男四人为假子，
又纵卒略民家小儿，致其母抱儿投海死。决杖配扫
洒班。复申前诏以戒厉之。